

VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO SAVIVALDYBĖS MERO REZERVO LĖŠŲ NAUDOJIMO TVARKOS APRAŠO PATVIRTINIMO 

2023 m. birželio 9 d. Nr. T3-151
Vilnius

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos biudžeto sandaros įstatymo 25 straipsnio 2 dalimi, Vilniaus rajono savivaldybė n u s p r e n d ž i a:
. Patvirtinti Vilniaus rajono savivaldybės mero rezervo lėšų naudojimo tvarkos aprašą (pridedama).
. 1 punkte nurodytiems tikslams pasiekti įpareigoti Vilniaus rajono savivaldybės merą sudaryti darbo grupę (komisiją) ir patvirtinti jos darbo reglamentą.   
. Pripažinti netekusiu galios Vilniaus rajono savivaldybės tarybos 2022 m. birželio 30 d. sprendimą Nr. T3-177 „Dėl Vilniaus rajono savivaldybės administracijos direktoriaus rezervo lėšų naudojimo tvarkos aprašo patvirtinimo“.
. Šį sprendimą paskelbti Teisės aktų registre bei Savivaldybės interneto svetainėje.



Savivaldybės meras 								          Robert Duchnevič

PATVIRTINTA
Vilniaus rajono savivaldybės tarybos
2023 m. birželio 9 d. sprendimu Nr. T3-151



 SKYRIUS


. Vilniaus rajono savivaldybės (toliau – Savivaldybė) mero rezervo lėšų naudojimo tvarkos aprašas (toliau – Aprašas) nustato Savivaldybės mero rezervo lėšų naudojimo, skyrimo, apskaitos ir kontrolės tvarką.
. Savivaldybės mero rezervas (toliau – Rezervas) yra Savivaldybės biudžeto asignavimų dalis.
. Rezervo dydis turi būti ne mažesnis kaip 0,25 procento ir ne didesnis kaip 1 procentas patvirtintų Savivaldybės biudžeto pajamų (neįskaitant valstybės dotacijų savivaldybės biudžetams). Savivaldybės Rezervas gali būti didesnis kaip 1 procentas, kai yra paskelbta valstybės ir (arba) savivaldybės lygio ekstremalioji situacija ir (arba) įvesta nepaprastoji padėtis.
. Konkretų Rezervo dydį kasmet nustato Savivaldybės taryba, tvirtindama arba tikslindama atitinkamų metų Savivaldybės biudžetą. 
. Rezervo lėšas skirsto Savivaldybės meras.

 SKYRIUS


. Rezervo lėšos naudojamos:
. ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti;
. gaisrų, stichinių nelaimių ir kitų įvykių padariniams likviduoti ir jų padarytiems nuostoliams iš dalies apmokėti;
. dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti.
. Prašymus merui dėl lėšų skyrimo tvarkos aprašo 6 punkte nurodytiems tikslams turi teisę pateikti Savivaldybės administracijos skyrių vedėjai ir seniūnijų seniūnai, gavę asmenų, norinčių gauti lėšų iš Rezervo, ne vėliau kaip per 60 kalendorinių dienų nuo įvykio (ekstremalios situacijos, ekstremalaus įvykio, gaisro, stichinės nelaimės) motyvuotą prašymą. Prašyme būtina nurodyti sumą ir ekonominės klasifikacijos kodą. 
. Vyriausybės ir (arba) Savivaldybės ekstremaliųjų situacijų komisijos, ekstremaliosios situacijos vadovo, Ekstremaliųjų situacijų operacijų centro sprendimams ar pavedimams vykdyti būtinas lėšas Savivaldybės meras potvarkiu skiria be prašymo. Šiuo atveju Savivaldybės potvarkio projektą dėl lėšų skyrimo iš Rezervo savivaldybės mero pavedimu rengia savivaldybės administracijos padalinys ar darbuotojas, atsakingas už ekstremalių situacijų padarinių likvidavimą. 
. Rezervo lėšos gali būti skiriamos Vilniaus rajono gyventojams (toliau – Gyventojai) tvarkos aprašo 6.2 papunktyje nurodytiems tikslams, deklaravusiems savo gyvenamąją vietą Vilniaus rajono savivaldybės teritorijoje ir turintiems nuosavybės teise registruoto nekilnojamojo turto  Vilniaus rajone, kurių gyvenamieji namai ar kiti ūkio paskirties pastatai (toliau –  Turtas) nukentėjo nuo gaisrų ar kitų stichinių nelaimių, Turto būklei atstatyti. Jei yra keli Turto savininkai, lėšos skiriamos proporcingai turimo turto daliai, kiekvienas iš savininkų turėtų kreiptis asmeniškai. Vienam Gyventojui gali būti skiriamas finansavimas už vieną Turto vienetą ne dažniau kaip vieną kartą per metus (nepriklausomai nuo įvykio metų apgadintų pastatų  kiekio). Skiriamų lėšų suma gaisro, stichinės nelaimės ir kitų įvykių padariniams likviduoti ir jų padarytiems nuostoliams iš dalies apmokėti negali būti didesnė kaip 7000 Eur.
. Gyventojai motyvuotus prašymus teikia seniūnijų seniūnams ne vėliau kaip per 60 kalendorinių dienų nuo įvykio, kartu su prašymu pateikia finansavimo poreikį pagrindžiančius dokumentus (išrašai iš nekilnojamojo turto registro, nurodomi duomenys apie asmenį, banko sąskaita, į kurią bus pervedamos lėšos, aktai, sąskaitos –  faktūros, sąmatos, nuosavybės dokumentai, Priešgaisrinės gelbėjimo tarnybos pažyma (gaisro ar stichinės nelaimės atveju), sutartis ir kiti žalą patvirtinantys dokumentai. Seniūnai, gavę gyventojo prašymą, parengia raštą dėl Rezervo lėšų skyrimo ir teikia merui, kartu  su gyventojų pateiktais išlaidas pagrindžiančiais dokumentais ir aktais. 
. Prašymų dėl lėšų skyrimo pagrįstumą nagrinėja Vilniaus rajono savivaldybės mero potvarkiu sudaryta komisija (toliau – Komisija), kuri:
. nagrinėja, ar prašyme nurodytos aplinkybės pagrįstos, ar atitinka Tvarkos aprašo 6 punkte nurodytus tikslus;
. prireikus kreipiasi į kompetentingas institucijas ir įstaigas dėl informacijos, būtinos nagrinėjant prašymą, siekdama nustatyti Tvarkos aprašo 6 punkte nurodytas aplinkybes;
. per 20 darbo dienų išnagrinėja pateiktą prašymą ir teikia siūlymus Vilniaus rajono savivaldybės merui dėl prašymo tenkinimo.  
. Komisija turi teisę pareikalauti iš subjekto, kurio prašymas vertinamas, papildomos informacijos, susijusios su prašymo svarstymu. Prašymo teikėjas per Komisijos nustatytą terminą privalo pateikti šią informaciją. Nepateikus prašomos informacijos, prašymas nenagrinėjamas. 
. Meras, atsižvelgęs į Komisijos siūlymą, per 5 d. d. priimą sprendimą: 
) prašymo netenkinti, b) prašymą tenkinti, c) prašymą tenkinti iš dalies. 
. Apie pateikto prašymo nagrinėjimo rezultatus prašymą pateikęs subjektas informuojamas  Lietuvos viešojo administravimo įstatymo nustatyta tvarka bei terminais. Jei prašymas netenkinamas, nurodoma netenkinimo priežastis. 
. Rezervo lėšas potvarkiu skiria Savivaldybės meras.
. Skiriamų lėšų dydžiai Tvarkos aprašo 6 punkte nurodytiems tikslams nustatomi Komisijos teikimu Savivaldybės mero potvarkiu atsižvelgiant į  patvirtintą finansavimą. 
. Savivaldybės mero potvarkių projektus dėl Rezervo lėšų skyrimo rengia Savivaldybės administracijos skyriai pagal kuruojamas sritis.

 SKYRIUS


.  Rezervo lėšos naudojamos pagal atskirą asignavimų valdytojo patvirtintą biudžeto išlaidų sąmatą.
. Seniūnija arba Savivaldybės administracijos Buhalterinės apskaitos skyrius gavus Savivaldybės mero potvarkį dėl lėšų skyrimo, perveda skirtas lėšas į nurodytą lėšų gavėjo sąskaitą.
. Seniūnija arba Savivaldybės administracijos Buhalterinės apskaitos skyrius, pasibaigus ketvirčiui, nustatyta tvarka ir terminais pateikia Savivaldybės administracijos Biudžeto planavimo skyriui Biudžeto išlaidų sąmatos įvykdymo ataskaitą, Forma Nr. 2, patvirtintą Lietuvos Respublikos finansų ministro įsakymu.
. Nepanaudotos arba panaudotos ne pagal paskirtį Rezervo lėšos turi būti grąžintos į Savivaldybės sąskaitą iki einamųjų metų gruodžio 30 d.
. Jeigu nustatoma, kad subjektai, kuriems buvo skirtos Rezervo lėšos, pateikė neteisingą informaciją ir (arba) dokumentus, jie privalo grąžinti jiems skirtas lėšas. Subjektams  nesutikus grąžinti lėšų, jos išieškomos Lietuvos Respublikos teisės aktų nustatyta tvarka.
. Nepanaudotos Rezervo lėšos per metus gali būti skirstomos bendroms ir/ar papildomoms reikmėms tenkinti Savivaldybės tarybos sprendimu, tikslinant Savivaldybės biudžetą.

 SKYRIUS


. Tai, kas nereglamentuota šiame Apraše, sprendžiama taip, kaip numatyta Lietuvos Respublikos teisės aktuose.
. Šis Tvarkos aprašas keičiamas, naikinamas ar stabdomas jo galiojimas Savivaldybės tarybos sprendimu.

_______________________________

